《送许希元尉德清》
宋代·陈深

士生天壤内，所抱者奇气。
当观人品高，岂尚名爵贵。
子真第一流，瀹迹南昌尉。
至今疑仙去，风节照百世。
希元人中豪，未识我深愧。
赏闻畜爱马，童子剌而汪。
略不动声色，度量有馀地。
岂易语浅深，是固余所畏。
陆子少许可，欣然纪其事。
迩聆尉山邑，芒刃聊小试。
苕水清且迅，苕民号难治。
顾言化以德，勿但施法制。
令闻起在今，微言毋我弃。

作者简介：陈深［公元一二五九年至一三二九年］字子微，平江人。约生于宋理宗开庆中，卒于元文宗天膳二年以后，年在七十一岁以上。宋亡年，才弱冠笃志古举，闭门着书，元天历间奎章阁臣，以能书荐潜匿不出。所居曰宁极斋，亦曰清泉，因以为号。深著有诗一卷，《四库总目》又有读易编，读诗编，读春秋编等书。